b'\n_START_ARTICLE_\nSrobot\n_START_SECTION_\nOpis posebnosti srobota\n_START_PARAGRAPH_\nListi so nasprotni in pogosto sestavljeni. Ven\xc4\x8dnih listov ne moremo lo\xc4\x8diti od \xc4\x8da\xc5\xa1nih, ali pa so \xc4\x8da\xc5\xa1ni listi podobni ven\xc4\x8dnim; najpogosteje jih je 4, 6 ali 8. Medovniki so v\xc4\x8dasih na dnu pra\xc5\xa1ni\xc4\x8dnih niti. Kadar so razviti plodovi, srobot med drugimi rastlinami hitro prepoznamo. Plod se imenuje golec. Plodi\xc4\x8di imajo podalj\xc5\xa1ane vratove. Ti vratovi so svilnati in puhasti. Ta zna\xc4\x8dilnost se ne pojavlja pri vseh vrstah, ima pa jo navadni srobot (Clematis vitalba), ena redkih ovijalk v Sloveniji.\n_START_SECTION_\nGojene vrste\n_START_PARAGRAPH_\nPoznocveto\xc4\x8de, velikocvetne gojene sorte imajo navzven izvihane, \xc5\xa1iroko razprte, nevrstnate, 6 do 15 cm \xc5\xa1iroke cvetove, ki se razvijejo poleti ali v za\xc4\x8detku jeseni na novih poganjkih. Zimo z lahkoto prena\xc5\xa1a, na barvo cvetov pri mnogih vrstah in sortah vplivajo podnebne razmere. V toplej\xc5\xa1em podnebju ima ve\xc4\x8dina rastlin temnej\xc5\xa1e cvetove.\n_START_SECTION_\nIzvor imena\n_START_PARAGRAPH_\nGr\xc5\xa1ka beseda \xc2\xbbklema\xc2\xab\xc2\xa0pomeni ovijalka. Linne je sprejel ime, ki ga je tem rastlinam dal \xc5\xbee zdravnik in botanik iz 1. stoletja Dioskorid.\n_START_SECTION_\nUporaba\n_START_PARAGRAPH_\nPonekod jedo mlade poganjke kot \xc5\xa1parglje ali pa jih vlagajo v kis'